# Portugalčina

|  |
| --- |
| portugalčina (português) |
| Štáty | Angola, Brazília, Guinea-Bissau, India, Kapverdy, Macao, Mozambik, Portugalsko, Rovníková Guinea Svätý Tomáš a Princov ostrov, Východný Timor a iné krajiny |
| Región | Európa, Afrika, Južná Amerika, Ázia |
| Počet hovoriacich | 274 miliónov |
| Poradie | 6 |
| Klasifikácia | Indoeurópske jazyky
* Italické jazyky
	+ Románske jazyky
		- Iberorománske jazyky
			* **Portugalčina**
 |
| Písmo | latinka |
| Postavenie |
| Úradný jazyk |  Angola,  Brazília,  Guinea-Bissau,  Kapverdy,  Macao,  Mozambik,  Portugalsko,  Rovníková Guinea,  Svätý Tomáš a Princov ostrov,  Východný Timor |
| Regulátor | Medzinárodný inštitút Portugalského jazyka (pri CPLP), Academia Brasileira de Letras (Brazílska akadémia pre písmená), Academia das Ciências de Lisboa, Classe de Letras (Lisabonská akadémia vied, Trieda písmen) |
| Jazykové kódy |
| ISO 639-1 | pt |
| ISO 639-2 | por |
| ISO 639-3 | por |
| Wikipédia |
| Adresa | pt.wikipedia.org |
| Pomenovanie | Wikipédia, a enciclopédia livre |
| Pozri aj: Jazyk – Zoznam jazykov |
|

|  |  |
| --- | --- |
|  |  Jazykový portál |

 |

**Portugalčina** (*português* prípadne *língua portuguesa*) patrí do rodiny románskych jazykov. Pôvod má v oblastiach dnešnej Galície a severného Portugalska. Odvodená je z latinčiny, ktorou asi pred 2000 rokmi hovorili romanizovaní obyvatelia predrománskeho iberijského polostrova (menovite Galícijčania, Luzitánci, Kelti a Kóniovia (Kyneti)). V 15. a 16. storočí, keď Portugalsko zakladalo koloniálnu a obchodnú ríšu (1415 – 1999), sa portugalčina začala šíriť po celom svete. Postupne sa po celom svete začalo objavovať mnoho kreolských jazykov založených na portugalčine, obzvlášť v Afrike, Ázii a Karibiku.

V dnešných dňoch je portugalčina jedným z hlavných celosvetových jazykov (šiestym v rebríčku jazykov), ktorým hovorí približne 235 miliónov ľudí. Je úradným jazykom v 10 krajinách (Portugalsko, Brazília, Angola, Mozambik, Guinea-Bissau, Kapverdy, Svätý Tomáš a Princov ostrov, Rovníková Guinea, Macao a Východný Timor), v 7 medzinárodných organizáciách (Africká únia, Európska únia, Únia Juhoamerických národov, Mercosul, Organizácia amerických štátov, Spoločenstvo portugalsky hovoriacich krajín a Latinská únia). Hovoria nim aj rozsiahle komunity v Severnej Amerike.

Španielsky autor Miguel de Cervantes raz nazval portugalčinu ako *„sladký a príjemný jazyk“*, zatiaľ čo brazílsky spisovateľ Olavo Bilac ju poeticky opísal ako *„a última flor do Lácio, inculta e bela“* (posledný kvet Latia, divoký a nádherný). Portugalčina je taktiež označovaná ako „Camõesov jazyk“ (podľa Luisa Vaz de Camõesa, jedného z najvýznamnejších portugalských básnikov).

## Dialekty a nárečia

* **Kontinentálna skupina dialektov**
	+ **medziriečny dialekt**
		- hornominhské nárečie
		- dolnominhské nárečie
		- dolnodourské nárečie
	+ **transmontánsky dialekt**
		- raianské nárečie
		- hornodourské nárečie
		- západné a centrálne nárečie
	+ **beirský dialekt**
		- hornobeirské nárečie
		- dolnobeirské nárečie
		- západné nárečie
	+ **juhoportugalský dialekt**
		- estremadurské nárečie
		- hornoalentežské nárečie
		- dolnoalentežské nárečie
		- algarvské nárečie
* **Ostrovná skupina dialektov**
	+ azorský dialekt
	+ madeirský dialekt

## Referencie

## Iné projekty

Commons* Commons ponúka multimediálne súbory na tému **Portugalčina**